પાટનગરના પરિવારો પર્યાવરણને પ્રેમ કરે અને પ્રત્યેક જણ વૃક્ષનું વાવેતર અને જતન કરે એવી ઉદ્દાત ભાવનાથી જુલાઈ મહિનામાં વૃક્ષ યાત્રાનું આયોજન થાય છે. બહુમૂલ્ય રોપાઓ વિના મૂલ્યે શહેરની ગલીએ-ગલીએ વહેંચવામાં આવે છે. શહેરના નાગરિકો પણ ઉત્તરાયણે જેમ અગાસીએ ચઢે એમ પોતાના સેકટર, સોસાયટી, સ્કૂલ, કોલેજ, કંપની કે જ્યાં પણ જગ્યા મળે ત્યાં પાવડા, ત્રિકમ, તગારા સાથે વૃક્ષો વાવી શહેરને હરિયાળું બનાવવા લાગી પડે છે.